In nomine sanctæ et individuæ Trinitatis. Ego Hildeberga præsentibus, et futuris manifesto, quia filius meus Odilo immatura ætate præventus, diem clausit ultimum, qui et sepultus est in cimiterio sancti Petri Besuensis cœnobii. Pro cujus anima, simul et mea, dedi ad ipsum locum unum mansum apud Fontenellas, quem tenebam lege dotalicii, in quo manebat quidam servus, Hamedeus nomine: ea ratione, ut quamdiu vivam, usu fructuario teneam, et uno quoque anno, festivitate S. Petri in vestitura duodecim denarios persolvam, atque post meum decessum ad dominatum sancti Petri ejusdem loci sine omni contradictione pertineat. Et ut hæc donatio firma permaneat, hanc Kartam ob noticiam posterorum fieri jussi, et manu mea, cum filio meo Joffredo, coram testibus firmavi, quorum ista sunt nomina. Signum Landrici filii mei. Sign. Hagani Longi. Sign. Girardi Deujustrui. Sign. Humberti de Campanis. Sign. Rotberti de Baleneva. Sign. Oddonis. Sign. Aldonis Præpositi.